Heinrich-Ehrhardt-gimnazio

La Heinrich-Ehrhardt-gimnazio (germane: Heinrich-Ehrhardt-Gymnasium) estas lernejo por ĉ. 350 lernantoj en Zella-Mehlis, Germanujo (Alte Straße 69). De aŭgusto 2025 estas ĝia estro Daniel Greiner. En 1968 fondighis samsitue kvara politeknika supera lernejo, la institucio POS Magnus Poser por anoj de la klasoŝtupoj 1 ĝis 10. Nomiĝis ĝi por la komunisto Magnus Poser. En la 1970-aj jaroj alvenis apuda normigita ejo. Ambaŭ partojn unuigis koridoroj. En 1976 oni aldonis gimnastikejon kaj novan alon. En la 1980-aj jaroj frekventis ĝin averaĝe inter 650 kaj 700 lernantoj kaj po 36 lernantojn instrui kune ne estis malrare en Zella-Mehlis. Interesa specialaĵo estis la oferto de instruo de la franca lingvo ankoraŭ dum komunisma GDR kie la subuloj devis ĉiuj lerni la apenaŭ praktikotan rusan lingvon. Post Turniĝo kaj transpreno de la uestgermana lernejsistemo la tuto iĝis gimnazio, ĝis 2001 sub la nomo Staatliches Gymnasium zu Zella-Mehlis. Poste oni decidis honori la inventiston kaj lokan aŭtomobilan pioniron Heinrich Ehrhardt per lernejo-bapto laŭ li. En 2014 startis kunlaborado kun la Ŝparkaso Rhön-Rennsteig. Okulfrapas la multo da sportaj pintatingoj de la lernantaro: ekz. je skikurado kaj la tempo inter 1933 kaj 1945. Eĉ stumbliga ŝtoneto povis metiĝi danke al esploroj fare de lernantoj. Ĝis 2019 ekzistis interŝanĝoj kun partnera lernejo je Franclando. Esperanto-instruado ne ofertatas. Eksteraj ligiloj hejmpaĝo pri historiaj detaloj - fare de Geschichts- und Museumsverein oficiala prezento - paĝaro de ThILLM Notoj